turjo4nis/wikipedia-bn-dump-20250701 huggingface dataset:
রিচার্ড ডি গ্রোন

রিচার্ড পল ডি গ্রোন (; জন্ম: ৫ আগস্ট, ১৯৬২) ওয়াইকাতোর অটোরোহঙ্গা এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন রিচার্ড ডি গ্রোন।

খেলোয়াড়ী জীবন 
১৯৮৭-৮৮ মৌসুম থেকে ১৯৯৫-৯৬ মৌসুম পর্যন্ত রিচার্ড ডি গ্রোনের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে পাঁচটিমাত্র টেস্ট ও বারোটি একদিনের আন্তর্জাতিকে অংশগ্রহণ করেছেন রিচার্ড ডি গ্রোন। ২৬ নভেম্বর, ১৯৯৩ তারিখে হোবার্টে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৫ নভেম্বর, ১৯৯৪ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।

তথ্যসূত্র

আরও দেখুন 
 জাস্টিন ভন
 ল্যান্স কেয়ার্নস
 নিউজিল্যান্ডীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 একদিনের আন্তর্জাতিক ক্রিকেটে হ্যাট্রিকের তালিকা
 নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৬২-এ জন্ম
জীবিত ব্যক্তি
অকল্যান্ডের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নর্দার্ন ডিস্ট্রিক্টসের ক্রিকেটার
অকল্যান্ড বিশ্ববিদ্যালয়ের প্রাক্তন শিক্ষার্থী
নর্থ আইল্যান্ডের ক্রিকেটার
নিউজিল্যান্ডীয় ক্রীড়া নির্বাহী ও প্রশাসক
আইমিন জেলা

আইমিন জেলা () চীন প্রজাতন্ত্রের হেইলুংচিয়াংয়ের মুদানজিয়াংয়ের একটি জেলা।

প্রশাসনিক বিভাগ 
আইমিন সাতটি মহকুমা এবং একটি জনপদে বিভক্ত:

মহকুমা:

 জিয়ানগিয়াং সাবডিস্ট্রিট (),  সাবডিস্ট্রিট ()), টিবেই সাবডিস্ট্রিট ()), সিনহুয়া সাবডিস্ট্রিট ()), দাকিং সাবডিস্ট্রিট ()), জিংপিং সাবডিস্ট্রিক্ট ()), বৈশান মহকুমা ())

একমাত্র জনপদটি বিয়ান টাউনশিপ ()

নোট এবং রেফারেন্স 

প্রথাগত চীনা ভাষার লেখা থাকা নিবন্ধ
সরলীকৃত চীনা ভাষার লেখা থাকা নিবন্ধ
চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের অঞ্চল
চীনের জেলা
সমথর রাজ্য

সমথর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সিতে অবস্থিত এই রাজ্যটি বুন্দেলখণ্ড এজেন্সির অংশ হিসাবে প্রশাসনিক কার্য নির্বাহ হতো৷ রাজ্যটি রাজধানী ও সদর দপ্তর ছিলো সমথর শহরে, এটি বুন্দেলখণ্ডের বর্তমান ঝাঁসি জেলার সমতল অংশে পহূজ ও বেতোয়া নদীর সংযোগস্থলে অবস্থিত৷

রাজ্যটির প্রতিষ্ঠাতা রণজিত সিং ১৭৬০ খ্রিস্টাব্দে মারাঠাদের রাজ্য বিস্তার সময়কালীন স্থানীয় সুবেদারের দুর্বলতার সুযোগে রাজ্যটিকে একটি স্বাধীন রাজ্য হিসেবে ঘোষণা করলে মারাঠা তাকে ওই রাজ্যের রাজা হিসেবে মেনে নেন, যদিও রাজ্যটি মারাঠাদের সামন্ত রাজ্যে পরিণত হয়। ১৮১৭ খ্রিস্টাব্দে ব্রিটিশরা সমথরকে দেশীয় রাজ্য হিসেবে মর্যাদা দেন।
 ১৮৬২ খ্রিস্টাব্দে অপুত্রক রাজার দত্তকপুত্র গ্রহণের সনদ বের হলে এই রাজ্যটি দত্তক পুত্র গ্রহণের অধিকার পায়। ১৮৮৪ খ্রিস্টাব্দে রেললাইন নির্মাণের লক্ষ্যে রাজ্যের রাজা তার অঞ্চলের বেশ কিছু অংশ ব্রিটিশদের ছেড়ে দেন।

শাসকবর্গ 
সমথর দেশীয় রাজ্যের রাজা ছিলেন খটনা রাজবংশের গুর্জর শাসক, তারা ১৮৭৭ খ্রিস্টাব্দ থেকে মহারাজা উপাধিতে ভূষিত হতেন। রাজ্যটি ব্রিটিশদের থেকে ১১ তোপ সেলামীর সম্মান প্রাপ্ত হয়েছিলেন।

রাজা 
 ১৮১৭ - ১৮২৭                দ্বিতীয় রণজিত সিং
 ১৮২৭ - ১৮৬৪                হিন্দুপথ সিং
১৮৫৮ - ৩ ফেব্রুয়ারি ১৮৬৫         রানী .... (স্ত্রী) -রাজ প্রতিনিধি
 ৩ ফেব্রুয়ারি ১৮৬৫ - ১৮৭৭         ছত্তর সিং

মহারাজা 
১৮৭৭ - ১৬ জুন ১৮৯৬         মহারাজা ছত্তর সিং
১৭ জুন ১৮৯৬ - ৯ অক্টোবর ১৯৩৫  মহারাজা বীর সিং (৩ জুন ১৯১৫ থেকে, স্যার মহারাজা বীর সিং) 
 ৯ অক্টোবর ১৯৩৫ – ১৫ আগস্ট ১৯৪৭  মহারাজা রাধাচরণ সিংহ

তথ্যসূত্র

উত্তরপ্রদেশের ইতিহাস
উত্তরপ্রদেশের দেশীয় রাজ্য
১৭৬০-এ ভারতে প্রতিষ্ঠিত
ঝাঁসি জেলা
ভারতের দেশীয় রাজ্য
আলী শের হায়দারি

আলী শের হায়দারি (; ১৯৬৩ — ২০০৯) ছিলেন একজন পাকিস্তানি দেওবন্দি ইসলামি পণ্ডিত ও রাজনীতিবিদ। তিনি সিপাহে সাহাবা পাকিস্তানের () সভাপতি ছিলেন। ২০০৯ সালে আততায়ীর হাতে তিনি নিহত হন।

জন্ম ও বংশ 
১৯৬৩ সালের রজব মাসে খায়েরপুর জেলার গোঠ মুসা খান গ্রামে জন্মগ্রহণ করেন। তিনি বেলুচের চান্দিও গোত্রের একটি জমিদার পরিবারের অন্তর্ভুক্ত ছিলেন। তার পিতার নাম মুহাম্মদ ওয়ারিস জানুরি।

শিক্ষা 
তিনি খাইরপুর মীরের প্রসিদ্ধ বিদ্যাপীঠ সরকারী নাজ উচ্চ বিদ্যালয় থেকে প্রাথমিক শিক্ষা লাভ করেন। ম্যাট্রিক পাশ করার পরে তিনি গোথ খাইরপুরের জামিয়া রশিদিয়া পেরুতে ভর্তি হন। তিনি জামিয়া ইশাতুল কুরআন লারকানা থেকে দারসে নিজামি সম্পন্ন করেন এবং থিরির প্রসিদ্ধ মাদ্রাসা জামিয়া দারুল হুদা থেকে দাওরায়ে হাদীস পাশ করেন।

শিক্ষকতা 
১৯৮৪ সাল থেকে তিনি জামিয়া আজিজিয়া লারকানায় ফিকহশাস্ত্রের প্রসিদ্ধ গ্রন্থ কানজুদ দাকায়েকের শিক্ষা দিতে থাকেন। শিক্ষাজীবন সমাপ্ত করার পর একই মাদ্রাসায় তিনি নিয়মিত শিক্ষকতা করতে থাকেন। তিনি কুরআন, সুন্নাহ, আইনশাস্ত্র, তুলনামূলক ধর্মতত্ত্বের জন্য খ্যাত ছিলেন। ১৯৮৭ সালে খায়রপুরে আল জামিয়াতুল হায়দারিয়া আনওয়ারুল হুদা নামে একটি মাদ্রাসা প্রতিষ্ঠা করেন। জামিয়া হায়দারিয়াতে তিনি দরসে নিজামী, তুলনামূলক ধর্ম, ইসলামী সমাজ ও সংস্কৃতির পাশাপাশি সিন্ধি সভ্যতা ও সংস্কৃতি বিষয়ে শিক্ষা দিয়েছেন।

দৃষ্টিভঙ্গি ও আন্দোলন 
১৯৭৯ সালে তিনি খোমেনির সংগঠিত ইরানি বিপ্লবের বিরোধিতা করেছিলেন।

এরপর তিনি হক নওয়াজ ঝংভির ডাকে সিপাহে সাহাবায় যোগ দিয়েছিলেন।

তিনি সিন্ধু প্রদেশের পৃষ্ঠপোষক ছিলেন এবং ১৮ জানুয়ারী ১৯৯৭ জিয়াউর রহমান ফারুকী নিহত হওয়ার পর সিপাহে সাহাবার প্রধান পৃষ্ঠপোষক নির্বাচিত হয়েছিলেন।

১৯৯৭ সালের আগস্টে তিনি পাকিস্তানের সুপ্রিম কোর্টের বিচারপতি সৈয়দ সাজ্জাদ আলী শাহের সামনে জাতির ইসলামের অবস্থা উপস্থাপন করেন, প্রধান বিচারপতিকে ইসলামের আকারে ইসলামের বিরুদ্ধে ষড়যন্ত্র সম্পর্কে অভিহিত করেন।

তিনি উপসাগরীয় অঞ্চল, আফ্রিকা, মার্কিন যুক্তরাষ্ট্র, ইউরোপ এবং উপমহাদেশের অনেক দেশ ভ্রমণ করেছিলেন। তিনি আরবি, ইংরেজি, ফার্সি, উর্দু এবং সিন্ধিতে পারদর্শী ছিলেন।

তিনি বহুবার কারাবরণ করেছিলেন এবং ৩ মাসের অল্প সময়ে কুরআন মুখস্থ করেছিলেন।

মৃত্যু 
২০০৯ সালের ১৭ আগস্ট একটি গুপ্তহত্যায় তিনি নিহত হন।

আরও দেখুন 
 দেওবন্দি ব্যক্তিত্বের তালিকা

তথ্যসূত্র 

ইসলাম শিক্ষার পণ্ডিত
পাকিস্তানি মুসলিম
২০০৯-এ মৃত্যু
১৯৬৩-এ জন্ম
দেওবন্দি ব্যক্তি
সিপাহে সাহাবা পাকিস্তানের প্রধান
গুপ্তহত্যার শিকার পাকিস্তানি
পাকিস্তানি ধর্মীয় নেতা
পাকিস্তানে ইসলামের ইতিহাস
পাকিস্তানে আগ্নেয়াস্ত্র দ্বারা মৃত্যু
গুপ্তহত্যার শিকার ধর্মীয় নেতা
নব্বই-নব্বই নিয়ম

কম্পিউটার প্রোগ্রামিং এবং সফটওয়্যার ইঞ্জিনিয়ারিং এর, সেই নব্বই-নব্বই নিয়ম একটি রসাত্মক বাণী যার মতেযোগ করে হল ১৮০%, সফটওয়্যার উন্নয়ন প্রকল্পের সময়সূচীর একটি কুখ্যাতির দিকে বাঁকা ইঙ্গিত করতে ব্যবহার করা হয় (দেখুন সফটওয়্যার উন্নয়ন প্রচেষ্টার প্রাক্কলন) যেখানে প্রাক্কলিত সময়সূচী থেকে অনেক বেশি সময় ধরে সফটওয়ার উন্নয়ন চলে। ঘটনা হচ্ছে, প্রোগ্রামিংএ প্রতিশ্রুতি দেয়ার সময় খসড়াভাবে সহজ এবং কঠিন অংশ উভয় ক্ষেত্রে সময় নির্ধারণ করা হয়, এবং অনেক প্রকল্পে দেরি হয় কারণ প্রকল্প কতটা কঠিন, অনিশ্চিত, জটিলতা অনুমান করা যায় না। সংক্ষেপে, প্রকল্প সম্পন্ন করার জন্য প্রায়ই প্রত্যাশার তুলনায় আরও সময় এবং কোডিং উভয়ই লাগে।

সূত্রটি আরোপিত হয় বেল ল্যাবস এর টম কার্গিল দ্বারা, এবং জনপ্রিয় হয় Communications of the ACM পত্রিকার জন বেন্টলির সেপ্টেম্বর ১৯৮৫ "Programming Pearls" কলামের মাধ্যমে, যেখানে এর শিরোনাম ছিল "Rule of Credibility"।

এছাড়াও এই সূত্র কিছু এজাইল সফটওয়্যার প্রকল্প-এর ক্ষেত্রেও খাটে যখন একটি কাজের জন্য বলা হয় "এইতো হয়ে গেছে"। এই ইঙ্গিত একটি সাধারণ ঘটনা যেখানে পরিকল্পনা অনুযায়ী কাজ সম্পন্ন হয়, কিন্তু শেষ হয়ে যায়নি, একটি একক চূড়ান্ত কাজ যা অনেক সময় অনেক বেশি সময় লাগে।

আরও দেখুন 

 হফস্ট্যাটার এর নিয়ম
 লিন্দী প্রভাব
 পারেটো নীতি –  ৮০/২০ নিয়ম
 ছোট ব্যাপার প্রোগ্রামিং

তথ্যসূত্র 

সফটওয়্যার উন্নয়ন দর্শন
ডেল রিচার্ডস

ডেল মরিস রিচার্ডস (; জন্ম: ১৬ জুলাই, ১৯৭৬) বার্বাডোসের বেল্লেপ্লেইন এলাকার আইসোলেশন রোডে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ডেল রিচার্ডস।

প্রথম-শ্রেণীর ক্রিকেট 
১৯৯৯-২০০০ মৌসুম থেকে ২০১১ সাল পর্যন্ত ডেল রিচার্ডসের প্রথম-শ্রেণীর খেলোয়াড়ী জীবন চলমান ছিল। বিশের বয়সের শেষদিকে বার্বাডোস দলের খেলার সুযোগ পান। তাসত্ত্বেও অচিরেই নিজেকে ওয়েস্ট ইন্ডিজের সর্বাপেক্ষা নির্ভরযোগ্য উদ্বোধনী ব্যাটসম্যান হিসেবে গড়ে তুলেন। তবে, কয়েকবারই অর্ধ-শতরানের ইনিংস খেললেও কোনটিকেই শতরানে নিয়ে যেতে পারেননি। ২০০৮-০৯ মৌসুমের প্রথম খেলায় ৬৫ ও ১১৩ রান তুলেন।

ডানহাতি ব্যাটসম্যান ডেল রিচার্ডসের অভিষেক ঘটে ১৯৯৯-২০০০ মৌসুমে। তন্মধ্যে, ২০০৬-০৭ মৌসুমে ক্যারিব বিয়ার সিরিজে জ্যামাইকার বিপক্ষে ব্যক্তিগত সর্বোচ্চ প্রথম-শ্রেণীর রান করেন ১৫৯।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্ট, আটটিমাত্র একদিনের আন্তর্জাতিক ও একটিমাত্র টি২০আইয়ে অংশগ্রহণ করেছেন ডেল রিচার্ডস। ৯ জুলাই, ২০০৯ তারিখে কিংস্টনে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ২৬ জুন, ২০১০ তারিখে ব্রিজটাউনে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।

ঘরোয়া ক্রিকেটে সুন্দর খেলা প্রদর্শনের স্বীকৃতিস্বরূপ ইংল্যান্ডের বিপক্ষে প্রথম টেস্ট খেলার জন্যে মনোনীত হন। ২০০৯ সালে ওয়েস্ট ইন্ডিজ দলের সদস্যরূপে ইংল্যান্ড গমনার্থে আমন্ত্রণ জানানো হয়। তবে, ঐ সফরে তিনি মাত্র দুইটি প্রস্তুতিমূলক খেলায় অংশগ্রহণের সুযোগ লাভ করেছিলেন। কিন্তু, কাঁধের আঘাতের কারণে তাকে দেশে ফিরে আসতে হয়েছিল। তবে, অভিষেক পর্ব সম্পন্ন করার জন্যে তাকে মাত্র কয়েক মাস অপেক্ষার প্রহর গুণতে হয়েছিল।

উভয় টেস্টেই অংশ নেন তিনি ও ১০৮ রান তুলেন। সর্বোচ্চ করেন ৬৯ রান। ৮ জুলাই তারিখে প্লেয়ার্স অ্যাসোসিয়েশনের সাথে ওয়েস্ট ইন্ডিজ ক্রিকেট বোর্ডের আর্থিক মতবিরোধের জের ধরে প্রথম একাদশ খেলা থেকে বয়কট করলে তাকে টেস্ট দলে অন্তর্ভুক্ত করা হয়। গ্রেনাডায় অনুষ্ঠিত দ্বিতীয় টেস্টে আক্রমণাত্মক ব্যাটিংশৈলী উপহার দিয়ে অর্ধ-শতরান করেন। এরপর তিনি বাংলাদেশের বিপক্ষে প্রথম দুইটি ওডিআইয়ে অংশ নেন।

২০০৯ সালের আইসিসি চ্যাম্পিয়ন্স ট্রফিতে ওয়েস্ট ইন্ডিজের পক্ষে দুই খেলায় অংশগ্রহণ করেন। পরবর্তীতে, ২০১০ সালে দক্ষিণ আফ্রিকার বিপক্ষে সিরিজের দ্বিতীয় ওডিআইয়ে অংশ নেয়ার জন্যে ওয়েস্ট ইন্ডিজ দলে অন্তর্ভুক্ত করা হয়।

তথ্যসূত্র

আরও দেখুন 
 রায়ান রামদাস
 প্যাটারসন থম্পসন
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 ২০০৯ ওয়েস্ট ইন্ডিজ ক্রিকেট দলের ইংল্যান্ড সফর
 ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা
 আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা

বহিঃসংযোগ 
 
 

১৯৭৬-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বার্বাডোসের ক্রিকেটার
বার্বাডীয় ক্রিকেটার
যুক্তরাজ্যের ব্যস্ততম বিমানবন্দরগুলির তালিকা

নীচে যুক্তরাজ্যের সিএএ পরিসংখ্যান থেকে ২০১৯ সালে মোট যাত্রী সংখ্যা অনুযায়ী ১০ টি বৃহত্তম বিমানবন্দরের একটি তালিকা রয়েছে।

সূত্র: যুক্তরাজ্যের সিএএ বিমানবন্দর তথ্য ২০১৯

টীকা

তথ্যসূত্র

বহিঃসংযোগ

যুক্তরাজ্যের ব্যস্ততম বিমানবন্দরগুলির তালিকা
আবুল বাসার সিকদার

আবুল বাসার সিকদার বাংলাদেশ জাতীয়তাবাদী দলের রাজনীতিবিদ যিনি তৎকালীন যশোর-১৩ আসনের সংসদ সদস্য ছিলেন।

রাজনৈতিক জীবন 
আবুল বাসার সিকদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন যশোর-১৩ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
মোল্লা মকবুল হোসেন

মোল্লা মকবুল হোসেন বাংলাদেশ জাতীয়তাবাদী দলের রাজনীতিবিদ যিনি তৎকালীন যশোর-১৪ আসনের সংসদ সদস্য ছিলেন।

রাজনৈতিক জীবন 
মোল্লা মকবুল হোসেন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন যশোর-১৪ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
আলী হোসেন মিঞা

আলী হোসেন মিঞা বাংলাদেশের কুমিল্লা জেলার রাজনীতিবিদ যিনি তৎকালীন কুমিল্লা-১২ আসনের সংসদ সদস্য ছিলেন।

প্রাথমিক জীবন 
আলী হোসেন মিঞা কুমিল্লা জেলায় জন্মগ্রহণ করেন।

রাজনৈতিক জীবন 
আলী হোসেন মিঞা ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন কুমিল্লা-১২ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
বাংলাদেশ জাতীয়তাবাদী দলের রাজনীতিবিদ
কুমিল্লা জেলার রাজনীতিবিদ
দ্বিতীয় জাতীয় সংসদ সদস্য
মাহবুব কবির চৌধুরী

মাহবুব কবির চৌধুরী বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১৩ আসনের সংসদ সদস্য ছিলেন।

প্রাথমিক জীবন 
মাহবুব কবির চৌধুরী চট্টগ্রাম জেলায় জন্মগ্রহণ করেন।

রাজনৈতিক জীবন 
মাহবুব কবির চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১৩ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
বাংলাদেশ জাতীয়তাবাদী দলের রাজনীতিবিদ
চট্টগ্রাম জেলার রাজনীতিবিদ
দ্বিতীয় জাতীয় সংসদ সদস্য
মুলখোলা

মুলখোলা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪,০৭৬ জন এবং খানার সংখ্যা ছিল ৬৭৪ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
অলি আহমেদ (কুমিল্লার রাজনীতিবিদ)

অলি আহমেদ বাংলাদেশের কুমিল্লা জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-১৬ আসনের সংসদ সদস্য ছিলেন।

প্রাথমিক জীবন 
অলি আহমেদ কুমিল্লা জেলায় জন্মগ্রহণ করেন।

রাজনৈতিক জীবন 
অলি আহমেদ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-১৬ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
কুমিল্লা জেলার রাজনীতিবিদ
কুমিল্লা জেলার মুক্তিযোদ্ধা
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
হোমী সেঠনা

হোমী নুসেরওয়াঞ্জি সেঠনা (২৪ আগস্ট ১৯২৩ - ৫ সেপ্টেম্বর ২০১০) একজন ভারতীয় পরমাণু বিজ্ঞানী এবং রাসায়নিক প্রকৌশলী ছিলেন। ১৯৭৪ সালে পোখরান পরীক্ষণ এলাকায় সাংকেতিক নাম স্মাইলিং বুদ্ধ হিসাবে পরিচিত ভারতের প্রথম পারমাণবিক অস্ত্র পরীক্ষার পরিচালনার সময় পারমাণবিক শক্তি কমিশনের (ভারত) চেয়ারম্যান হিসাবে আন্তর্জাতিক খ্যাতি অর্জন করেন। তিনি ভারতের বেসামরিক পারমাণবিক কর্মসূচির পাশাপাশি পারমাণবিক বিদ্যুৎ কেন্দ্র নির্মাণের প্রাথমিক ও কেন্দ্রীয় ব্যক্তিত্ব ছিলেন। ১৯৯১ সালে তিনি মুম্বইয়ের নগরপাল হিসাবে নিযুক্ত হন।

তিনি ১৯৭৫ সালে ভারত সরকার কর্তৃক দ্বিতীয় সর্বোচ্চ বেসামরিক খেতাব পদ্মবিভূষণ লাভ করেন।

কর্মজীবনের শুরুর দিকে মোনাজাইট বালুকণা থেকে বিরল মৃত্তিকা আলাদা করার জন্য ভারতের কেরালার আলুয়াতে থোরিয়াম উত্তোলন কেন্দ্র স্থাপনের সম্পূর্ণ প্রযুক্তিক দায়িত্ব তাঁর উপর ন্যস্ত ছিল।

প্রাথমিক জীবন এবং শিক্ষা
১৯৩৩ সালের ২৪ আগস্ট বোম্বাই (বর্তমানে মুম্বাই) -এ এক পার্সি পরিবারে সেঠনার জন্ম হয়। তিনি বোম্বায়ের ফোর্ট এর সেন্ট জেভিয়ার্স হাই স্কুল এবং মিশিগান বিশ্ববিদ্যালয় অ্যান আর্বার এ পড়াশোনা করেন।

কর্মজীবন
তিনি পারমাণবিক শক্তি কমিশনের প্রাক্তন চেয়ারম্যান, ১৯৭৬ সালে তিনি মহারাষ্ট্রের পুনেতে অবস্থিত মহারাষ্ট্র একাডেমি অব সায়েন্সের প্রথম চেয়ারম্যান নিযুক্ত হন।

ট্রোম্বে পারমাণবিক কারিগরির প্রধান
তিনি ভারতের ট্রোম্বেতে অবস্থিত পারমাণবিক গ্রেড ইউরেনিয়াম ধাতু উৎপাদনের জন্য কারখানা এবং থোরিয়াম কারখানা নির্মাণ কাজ সম্পন্ন করেন। তার প্রথম বড় ধরনের চ্যালেঞ্জিং দায়িত্ব ছিল ১৯৫৯ সালে ট্রোম্বেতে প্লুটোনিয়াম প্ল্যান্ট স্থাপন করা। এটি প্রকল্প প্রকৌশলী হিসাবে এইচ. এন. সেঠনার অধীনে সম্পূর্ণরূপে ভারতীয় বিজ্ঞানী এবং প্রকৌশলীদের দ্বারা পরিকল্পনা ও নির্মাণ করা হয়েছিল। ১৯৬৭ সালে ঝাড়খণ্ডের যদুগুডায় ইউরেনিয়াম মিলটিও তার নির্দেশনারয় নির্মিত হয়েছিল। তিনি ১৯৫৬-৫৮ সালে কানাডা-ভারত রিঅ্যাক্টর নামে পরিচিত ৪০ মেগাওয়াট ক্ষমতা সম্পন্ন চুল্লিটির প্রকল্প পরিচালকও ছিলেন।

১৯৭৪ সালে ভারতের পারমাণবিক পরীক্ষা
তিনি ১৯৭৪ সালের ১৮ মে ভারতের প্রজেক্ট স্মাইলিং বুদ্ধ সাংকেতিক নামে পরিচিত প্রথম শান্তিপূর্ণ পারমাণবিক বিস্ফোরণের পিছনের দিকনির্দেশক শক্তি ছিলেন এবং এরপর ১৯৭৫ সালে পরমাণু শক্তি কমিশনের তৎকালীন চেয়ারম্যান রাজা রামান্না এবং বাসন্তী দুলাল নাগচৌধুরী (ডিআরডিও এর প্রধান) পদ্মবিভূষণ পুরস্কার লাভ করেন।

পুরস্কার
 ১৯৫৯: পদ্মশ্রী
 ১৯৬০: বিজ্ঞান ও প্রযুক্তিতে শান্তি স্বরূপ ভটনাগর পুরস্কার
 ১৯৬৬: পদ্মভূষণ
 ১৯৬৭: মিশিগান বিশ্ববিদ্যালয় সেসকুইসেন্টেনিয়াল পুরস্কার
 ১৯৭৫: পদ্মবিভূষণ

তথ্যসূত্র

বহিঃসংযোগ
 ১২৩ পারমাণবিক চুক্তিতে হোমী এন. সেঠনা  দ্য হিন্দু.

১৯২৩-এ জন্ম
২০১০-এ মৃত্যু
ভারতীয় পরমাণু বিজ্ঞানী
ভারতীয় রাসায়নিক প্রকৌশলী
মিশিগান বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় রসায়নবিদ
মুম্বইয়ের নগরপাল
পারসি ব্যক্তি
সিভিল সার্ভিসে পদ্মবিভূষণ প্রাপক
২০শ শতাব্দীর ভারতীয় পদার্থবিজ্ঞানী
ভারতীয় জাতীয় বিজ্ঞান একাডেমীর সভ্য
প্রকৌশল বিজ্ঞানে শান্তি স্বরূপ ভাটনগর পুরস্কার প্রাপক
বিজ্ঞান ও প্রকৌশলে পদ্মশ্রী প্রাপক
সিভিল সার্ভিসে পদ্মভূষণ প্রাপক
ভারতীয় নিউক্লীয় পদার্থবিজ্ঞানী
শিবেই জেলা

শিবেই () চীন প্রজাতন্ত্রের কিংডাওয়ের একটি নগর জেলা। , এর আয়তন  এবং এখানে প্রায় ১,০২৭,০০০ জন বাসিন্দা রয়েছে। ডিসেম্বর ২০১২-এ প্রতিবেশী সিফাং জেলা শিবেইতে একীভূত হয়েছিল।

প্রশাসনিক বিভাগ 
শিবেই জেলাটি ২৩ টি উপ- বিভাগে বিভক্ত, এর পরের সাতটি সিফং জেলা থেকে দেওয়া হয়েছিল:

অর্থনীতি

বন্দর 
শিবেই চীনের অন্যতম প্রধান বাণিজ্য বন্দর এবং বিশ্বের সপ্তম ব্যস্ততম কিংডাও বন্দরের একাংশ, যেখানে আকরিক, অপরিশোধিত তেল এবং কয়লার ঝর্ণা রয়েছে। এটি বিশ্বের ১৩০ টিরও বেশি দেশ ও অঞ্চলে ৪৫০ টিরও বেশি বন্দরে ১২৫ টিরও বেশি আন্তর্জাতিক সমুদ্রের রুট পরিচালনা করে। ২০০৯ সালে, বন্দরটি ৩১৭ মিলিয়ন টন মালামাল পরিচালনা করেছিল, বৈদেশিক বাণিজ্য থেকে ২২২ মিলিয়ন টন এবং ১০.২৮ মিলিয়ন স্ট্যান্ডার্ড পাত্রে এটি বিশ্বের সপ্তম বৃহত্তম বন্দরে পরিণত হয়েছিল (বিদেশী কার্গোতে নবম)।

তথ্যসূত্র

বহিঃসংযোগ 

 তথ্য পৃষ্ঠা
সরলীকৃত চীনা ভাষার লেখা থাকা নিবন্ধ
চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের জেলা
এস. পি. সিং

এস. পি. সিং (জন্ম টুন্ডলা, আগ্রা, ভারত, ১ ফেব্রুয়ারি ১৯৪৮) একজন বায়োকেমিস্ট্রি বিভাগের অধ্যাপক।

প্রাথমিক জীবন এবং শিক্ষা 
সিং ভারতের উত্তর প্রদেশের লখনৌ বিশ্ববিদ্যালয় থেকে স্নাতকোত্তর ডিগ্রি অর্জন করেছিলেন। তিনি ভারতের উত্তর প্রদেশের মেরুত বিশ্ববিদ্যালয় থেকে মেডিকেল বায়োকেমিস্ট্রি বিষয়ে পিএইচডি ডিগ্রি অর্জন করেন। তিনি আগ্রার টুন্ডলার একটি গ্রামের প্রাথমিক স্কুল থেকে প্রাথমিক শিক্ষাগ্রহণ করেন পরে উত্তর রেলওয়ে ইন্টারমিডিয়েট কলেজ থেকে তিনি দ্বাদশ শ্রেণি পর্যন্ত পড়াশোনা করেন, সেখানে তার পিতা স্টেশন মাস্টার হিসাবে রেলওয়েতে কর্মরত ছিলেন।

কর্মজীবন 
সিং বায়োকেমিস্ট্রি বিষয়ে নয়টি বই লিখেছেন, যার একটি (প্র্যাক্টিকাল বায়োকেমিস্ট্রি ম্যানুয়াল) ফার্সিতে অনুবাদ করা হয়েছে এবং এইচআরডি মন্ত্রণালয়ের অনুরোধে একটি বই হিন্দিতে রচনা করেছেন।

১৯৭৩ সালে তিনি গোরখপুরের বাবা রাঘব দাস মেডিকেল কলেজে প্রাণরসায়ন বিভাগ প্রতিষ্ঠা করেন।

তিনি ৪০ বছর ধরে শিক্ষকতা করছেন এবং ১৯৮৪ সাল থেকে তিনি উত্তর প্রদেশের ঝাঁসির মহারাণী লক্ষ্মী বাই মেডিকেল কলেজের প্রাণরসায়ন বিভাগের প্রধান হিসাবে আছেন। তিনি এ পর্যন্ত বিভিন্ন জাতীয় ও আন্তর্জাতিক জার্নালে ৬৫ টি গবেষণা রচনা প্রকাশ করেছেন।

তিনি ভারতের ক্লিনিকাল বায়োকেমিস্ট অ্যাসোসিয়েশন এর উত্তর প্রদেশ শাখার সহ-সভাপতি। তিনি বায়োলজিকাল সায়েন্সেসের জার্নাল অফ অ্যাডভান্স রিসার্চস এর সম্পাদকীয় বোর্ডে দায়িত্ব পালন করেন। তিনি ভারতের বায়োলজিকাল সায়িন্টিস্ট সোসাইটির সদস্য।

সন্মাননা ও পুরস্কার 
 ইন্টারন্যাশনাল অ্যাসোসিয়েশন অব ব্যাড ক্লাব, ঝাঁসি, ভারত কর্তৃক সন্মাননা (২০০৭)
 লায়ন্স ক্লাব, ঝাঁসি, ভারত কর্তৃক সন্মাননা (১৯৯৯)
 রোটারি ক্লাব, ঝাঁসি, ভারত কর্তৃক সন্মাননা (১৯৯৮-৯৯)
 জানওয়াদি লেখক সংঘ, ঝাঁসি, ভারত কর্তৃক সন্মাননা (১৯৯৭)
 টেক্সাস এ এন্ড এম বিশ্ববিদ্যালয়ের ডাব্লুএইচও ফেলোশিপ, মার্কিন যুক্তরাষ্ট্র (১৯৮৬)
 ভারত ব্যাপি বিভিন্ন মেডিকেল কলেজ পরিদর্শন করতে ইন্সপেক্টর হিসাবে ইন্ডিয়ান মেডিকেল কাউন্সিল কর্তৃক নিযুক্ত হন
 ভারত সরকারের বিশ্ববিদ্যালয় মঞ্জুরি কমিশন এর পরিদর্শক হিসাবে নিযুক্তি
 দ্য এসোসিয়েশন অব ক্লিনিকাল বায়োকেমিস্টস অব ইন্ডিয়া এসিবিআইয়ের ফেলো
 ভারত সরকার কর্তৃক মেডিকেল কমনওয়েলথ ফেলোশিপ, যুক্তরাজ্য এর জন্য মনোনীত (১৯৯৩)

গ্রন্থপঞ্জি 
 
 
 
 
 
 
 
 
  (হিন্দি)
  (ফার্সি)

তথ্যসূত্র

বহিঃসংযোগ 
 মহারাণী লক্ষ্মী বাই মেডিকেল কলেজ 
 সিবিএস পাবলিশার্স 

১৯৪৮-এ জন্ম
জীবিত ব্যক্তি
ভারতীয় জৈব রসায়নবিদ
চৌধুরী চরণ সিং বিশ্ববিদ্যালয়ের প্রাক্তন শিক্ষার্থী
উত্তরপ্রদেশের বিজ্ঞানী
২০শ শতাব্দীর ভারতীয় রসায়নবিদ
আগ্রার ব্যক্তি
লখনউ বিশ্ববিদ্যালয়ের প্রাক্তন শিক্ষার্থী
ভারতীয় চিকিৎসাবিজ্ঞান লেখক
বেঙ্গল চেস অ্যাসোসিয়েশন

বেঙ্গল চেস অ্যাসোসিয়েশন (বিসিএ) ভারতের পশ্চিমবঙ্গে দাবা খেলার শীর্ষস্থানীয় সংস্থা। এটি পশ্চিমবঙ্গ দাবা সমিতি বিলীন হওয়ার পরে ২০১২ সালে গঠিত হয়েছিল। এটি অল ইন্ডিয়া দাবা ফেডারেশনের সাথে সম্পর্কিত।

ইতিহাস 
পূর্ববর্তী পশ্চিমবঙ্গ অ্যাডহক কমিটিকে ৩ জানুয়ারি ২০১২-তে একটি নির্বাচিত আকার দেওয়া হয়েছিল যেখানে সঞ্জয় সুরেকাকে   সভাপতি নির্বাচিত করা হয়েছিল।

রাজ্য সংস্থা কর্তৃক পশ্চিমবঙ্গ দাবা সমিতি বিলুপ্ত হয়ে যায়, কারণ এটি কলকাতা হাইকোর্টের ১৯৯৩ সালের জুলাই দুই সপ্তাহের মধ্যে নির্বাচন পরিচালনার জন্য দেওয়া আদেশটি কার্যকর করতে ব্যর্থ হয়েছিল। নির্বাচন কমিশনার ও এআইসিএফের সহ-রাষ্ট্রপতি দিব্যেন্দু বড়ুয়া নির্বাচন পরিচালনা করে সংগঠনের সদস্যদের নির্বাচিত করেন।

সংযুক্ত করণ 
বিসিএর অধীনে বেশ কয়েকটি অনুমোদিত জেলা সংস্থা, একাডেমী এবং ক্লাব রয়েছে।

অনুমোদিত দাবা সমিতিগুলি

অনুমোদিত একাডেমি এবং ক্লাবসমূহ 

 আলেখাইন দাবা ক্লাব
 দিব্যেন্দু বড়ুয়া দাবা একাডেমি
 বেঙ্গল দাবা উইজার্ড
 কলকাতা দাবা একাডেমি
 কলকাতা দাবা ক্লাব
 বেহালা দাবা ক্লাব
 লেক টাউন সাংস্কৃতিক সংস্থা
 শিয়ালদহ স্পোর্টস অ্যান্ড কালচারাল অর্গানাইজেশন
 গড়িয়াহাট দাবা ক্লাব
 সিটি দাবা ফোরাম
 পাইওনিয়ার দাবা স্কুল

ইভেন্টগুলি 
বিসিএ রাজ্যে কয়েকটি উল্লেখযোগ্য প্রতিযোগিতা আয়োজন করতে সক্ষম হয়েছে।

এটি প্রতি বছর জাতীয় চ্যালেঞ্জার দাবা টুর্নামেন্টের জন্য বিভিন্ন জাতীয় চ্যাম্পিয়নশিপের খেলোয়াড় বাছাই করার জন্য বিভিন্ন বয়স-গ্রুপ টুর্নামেন্টের সাথে রাজ্য নির্বাচনের পরীক্ষার আয়োজন করে।

তথ্যসূত্র

বহিঃসংযোগ 

 বিসিএর অফিসিয়াল ওয়েবসাইট

পশ্চিমবঙ্গের ক্রীড়া
দাবা সংগঠন
২০১২-এ পশ্চিমবঙ্গে প্রতিষ্ঠিত
পশ্চিমবঙ্গ ভিত্তিক সংগঠন
পান্না রাজ্য

পান্না রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমানে মধ্যপ্রদেশ রাজ্যের পান্না জেলা গঠন করেছে৷

১,০০৮ টি গ্রাম সংবলিত পান্না রাজ্য ছিল মধ্য ভারত এজেন্সির বুন্দেলখণ্ড এজেন্সির অন্তর্গত একটি দেশীয় রাজ্য, যা ৬,৭২৪ বর্গ কিলোমিটার অঞ্চলজুড়ে বিস্তৃত ছিল। রাজ্যটির রাজধানী ছিল বর্তমান পান্না জেলার পান্না শহরে।

ইতিহাস
এই রাজ্যটির পূর্বতন রাজধানীটি পান্না শহরে ছিলনা। তবে রাজ্যটির প্রতিষ্ঠাকাল ছিল আনুমানিক ১৪৫০ খ্রিস্টাব্দ এবং প্রতিষ্ঠাতা ছিলেন একজন রাজগোণ্ড রাজা।
প্রায় তিনশ বছর পর মহারাজা ছত্রশাল দীর্ঘ সময় ধরে মুঘলদের প্রতিহত করার পর পান্না রাজ্যের (পূর্বের রাজধানী পান্না না থাকায় রাজ্যটির পৃথক নাম ছিল) প্রতিষ্ঠাতা হিসেবে পান্না শহরে রাজ্যের রাজধানী স্থানান্তরিত করেন। নবনির্মিত শহরের প্রতিষ্ঠার পর তিনি মারাঠা পেশোয়াদের সাথে বন্ধুত্বপূর্ণ ভাবেই চুক্তিবদ্ধ হন। ১৬৮০ মাহোবা দখলের পর পান্না রাজ্যের রাজা ছত্রশাল বুন্দেলখন্ড অধিকাংশ অঞ্চল দখল করতে সক্ষম হন। ১৭৩১ খ্রিস্টাব্দে তার মৃত্যু হলে তার বৃহত্তম রাজ্য পুত্রদের মধ্যে ভাগাভাগি হয়ে যায়‌ এবং এক-তৃতীয়াংশ সম্পত্তির অধিকারী হন তার জামাতা পেশোয়া প্রথম বাজিরাও। 

পান্না রাজ্যের অধিকারী হন ছত্রশালের জ্যেষ্ঠ পুত্র হার্দে শাহ।, ঊনবিংশ শতাব্দীর প্রথমার্ধে পান্না ব্রিটিশ ভারতের দেশীয় রাজ্যে পরিণত হয়৷ রাজা নির্পত সিং সিপাহী বিদ্রোহের সময়ে ব্রিটিশদের সাহায্য করলে ব্রিটিশ সরকার তাকে "মহারাজা" উপাধিতে ভূষিত করেন৷ ঐ একই সময়ে পান্নার মহারাজা নাগোদ এবং সোহাবল রাজ্যের ওপর অধিকার লাভ করেন৷

১৯০২ খ্রিস্টাব্দে মহারাজা মাধো সিংকে ভারতের ভাইসরয় পদচ্যুত করেন এক বছর পূর্বে নিজেও কাকা রাও রাজা খুমন সিংকে বিষ দিয়ে হত্যা করার অপরাধ প্রমাণ হওয়ার কারণে। 

মহারাজা যাদবেন্দ্র সিং জুদেব ১৯৫০ খ্রিস্টাব্দের পয়লা জানুয়ারি ভারতীয় অধিরাজ্যে যোগদানে সম্মতি স্বাক্ষর করলে রাজ্যটি স্বাধীন ভারতের বিন্ধ্যপ্রদেশের পান্না জেলায় পরিণত হয়। ১৯৫৬ খ্রিস্টাব্দের পয়লা নভেম্বর তারিখে বিন্ধ্যপ্রদেশ, নবগঠিত মধ্যপ্রদেশ রাজ্যের অংশীভূত হয়।

শাসকবর্গ
পান্না রাজ্যের শাসকগণ মহারাজা উপাধিতে ভূষিত হতেন এবং রাজ্যটি ছিল একটি ১১ তোপ সেলামী সম্মানপ্রাপ্ত রাজ্য।

রাজা
১৬৭৫ - ১৭৩১                রাজা ছত্রশাল
১৭৩১ - ১৭৩৯                হার্দে শাহ সিং
১৭৩৯ - ১৭৫২                সভা সিং
১৭৫২ - ১৭৫৮                আমন সিং
১৭৫৮ - ১৭৭৭                হিন্দুপত সিং
১৭৭৭ - ১৭৭৯                অনিরুদ্ধ সিং 
১৭৭৯ - ১৭৮৫                পদশূণ্য 
১৭৮৫ - ১৭৯৮                ধোকল সিং
১৭৯৮ - ১৮৩৪                কিশোর সিং 
১৮৩৪ - ১৮৪৯                হরবংশ রায়
১৮৪৯ - ১৮৬৯                নির্পত সিং

মহারাজা
১৮৬৯ - জুন ১৮৭০            নির্পত সিং  
 ৯ জুন ১৮৭০ - ১৮৯৩         রুদ্রপ্রতাপ সিং (১ জানুয়ারি ১৮৭৬ থেকে, স্যার রুদ্রপ্রতাপ সিং)
 ১৮৯৩ - ৯ মার্চ ১৮৯৮         লোকপাল সিং
 ৯ মার্চ ১৮৯৮ – ২২ এপ্রিল ১৯০২  মাধো সিং
 ২০ জুন ১৯০২ – ১৫ আগস্ট ১৯৪৭  যাদবেন্দ্র সিং জুদেব

নামমাত্র মহারাজা
 ১৯৪৭ - ১৯৬৩ : যাদবেন্দ্র সিং জুদেব
 রাঘবেন্দ্র সিং জুদেব (মাঝলে মহারাজা) ও ভরতেন্দ্র সিং জুদেব (নানহে মহারাজা) 
 ১৯৬৩ - xxxx : নরেন্দ্র সিং জুদেব
 xxxx - ২০০৯ : মানবেন্দ্র সিং জুদেব

তথ্যসূত্র

মধ্যপ্রদেশের ইতিহাস
মধ্যপ্রদেশের দেশীয় রাজ্য
১৭৩১-এ ভারতে প্রতিষ্ঠিত
পন্না জেলা
রাজপুত
১৯৫০-এ ভারতে বিলুপ্ত